Ο Θάνατος του Εμποράκου (ταινία, 1985)

Το Ο Θάνατος του Εμποράκου (αγγλικά: Death of a Salesman)  είναι μια αμερικανική τηλεοπτική μεταφορά του 1985 του ομώνυμου θεατρικού έργου του 1949 του Άρθουρ Μίλερ, σε σκηνοθεσία Φόλκερ Σλέντορφ και με πρωταγωνιστές τους Ντάστιν Χόφμαν, Κέιτ Ρέιντ, Τζον Μάλκοβιτς, Στέφεν Λανγκ και Τσαρλς Ντέρνινγκ. Η ταινία ακολουθεί το σενάριο του θεατρικού έργου του 1949, με μικρές μόνο διαφορές, και έκανε πρεμιέρα στο CBS στις 15 Σεπτεμβρίου 1985. Η ταινία κέρδισε 10 υποψηφιότητες για Έμμυ στην 38η τελετή των βραβείων Ζώνης Υψηλής Τηλεθέασης Έμμυ και τέσσερις υποψηφιότητες για Χρυσές Σφαίρες στην 43η τελετή των Χρυσών Σφαιρών, κερδίζοντας τρία και μία, αντίστοιχα.     

 Πλοκή 
Ο Γουίλι Λόμαν επιστρέφει στο σπίτι του εξουθενωμένος μετά από ένα επαγγελματικό ταξίδι το οποίο ακυρώθηκε. Ανησυχώντας για την ψυχική υγεία του Γουίλι και το πρόσφατο αυτοκινητιστικό ατύχημα, η σύζυγός του Λίντα του προτείνει να ζητήσει από το αφεντικό του, Χάουαρντ Βάγκνερ, να του επιτρέψει να εργάζεται στην πόλη του, ώστε να μην χρειάζεται να ταξιδεύει άλλο. Ο Γουίλι παραπονιέται στη Λίντα λέγοντας ότι ο γιος τους, Μπιφ, ο οποίος τους επισκέπτεται, δεν έχει πετύχει ακόμη στη ζωή. Παρά την υπόσχεση του Μπιφ ως αθλητής στο γυμνάσιο, κόπηκε στα μαθηματικά κατά την διάρκεια του τελευταίου έτους και δεν πήγε ποτέ στο κολέγιο.

Ο Γουίλι είναι επιρρεπής σε συχνές αναδρομές κατά την διάρκεια των οποίων εκείνος βλέπει γεγονότα και φιγούρες από το παρελθόν του. Ένας από αυτούς είναι ο μεγαλύτερος αδερφός του, Μπεν, το είδωλο του Γουίλι. Αδυνατώντας να ξεχωρίσει τις αναμνήσεις του από τη τωρινή πραγματικότητα, μιλάει στους ανθρώπους στις αναδρομές του σαν να είναι αληθινοί, ξαφνιάζοντας εκείνους που βρίσκονται γύρω του. Ο Μπιφ και ο αδερφός του Χάπι, που επίσης τους επισκέπτεται, κάνουν μία συζήτηση για την ψυχική εξαχρείωση του πατέρα τους, ενώ αναπολούν τα παιδικά τους χρόνια. Όταν ο Γουίλι εισέρχεται στο δωμάτιο, θυμωμένος που τα δύο αγόρια δεν έχουν γίνει τίποτα, ο Μπιφ και ο Χαρί λένε στον Γουίλι ότι ο Μπιφ σχεδιάζει να κάνει μια επαγγελματική πρόταση την επόμενη μέρα σε μια προσπάθεια να ηρεμήσει τον πατέρα τους.

Την επόμενη μέρα, ο Γουίλι πηγαίνει να ζητήσει από τον Χάουαρντ να του δώσει μία δουλειά στην πόλη και ο Μπιφ πηγαίνει να κάνει μια επιχειρηματική πρόταση, με κανέναν από τους δύο να επιτυγχάνει τον σκοπό του. Ο Γουίλι θυμώνει, κάτι που οδηγεί στην απόλυσή του, όταν ο Χάουαρντ του λέει ότι εκείνος χρειάζεται ξεκούραση και δεν μπορεί πλέον να είναι εκπρόσωπος της εταιρείας. Ο Μπιφ περιμένει ώρες για να δει έναν πρώην εργοδότη ο οποίος δεν τον θυμάται και τον απορρίπτει. Ο Μπιφ κλέβει παρορμητικά ένα στυλό. Ο Γουίλι πηγαίνει στο γραφείο του γείτονά του, Τσάρλεϊ, όπου συναντά τον γιο του Τσάρλεϊ, Μπέρναρντ (τώρα επιτυχημένο δικηγόρο). Ο Μπέρναρντ του λέει ότι ο Μπιφ αρχικά σκόπευε να πάει στο θερινό σχολείο για να περισώσει την ακαδημαϊκή και αθλητική του καριέρα αφότου κόπηκε στα μαθηματικά, αλλά όταν ο Μπιφ έκανε ένα ταξίδι έκτακτης ανάγκης στη Βοστώνη για να ζητήσει βοήθεια από τον Γουίλι, που ήταν σε ένα ταξίδι πωλήσεων, κάτι που συνέβη άλλαξε γνώμη στον Μπιφ.

Ο Χάπι, ο Μπιφ και ο Γουίλι συναντιούνται για δείπνο σε ένα εστιατόριο, αλλά ο Γουίλι αρνείται να ακούσει τα άσχημα νέα του Μπιφ. Ο Χάπι προσπαθεί να πείσει τον Μπιφ να πει ψέματα στον πατέρα τους για ότι συνέβη. Ο Μπιφ προσπαθεί να πει τι συνέβη στον Γουίλι ενώ εκείνος θυμώνει και ξεγλιστρά σε μια αναδρομή στο παρελθόν του τι συνέβη στη Βοστώνη την ημέρα που ο Μπιφ ήρθε να τον δει. Ο Γουίλι βρισκόταν σε ένα ξενοδοχείο κατά την διάρκεια του ταξιδιού που έκανε λόγω των πωλήσεών του με μια νεαρή γυναίκα που ονομαζόταν κυρία Φράνσις όταν ο Μπιφ έφτασε απροσδόκητα και συνειδητοποίησε ότι ο Γουίλι απατούσε τη Λίντα. Έκτοτε, η άποψη του Μπιφ για τον πατέρα του, και όλες οι πολύτιμες ελπίδες και τα όνειρα του πατέρα του για εκείνον, μεταβλήθηκαν αμετάκλητα, παρασύροντας τον Μπιφ μακριά του.

Ο Μπιφ φεύγει από το εστιατόριο απογοητευμένος, ακολουθούμενος από τον Χάπι και δύο κορίτσια, τη κυρία Φόρσαϊθ και τη Λέτα, τις οποίες έχει ξελογιάσει ο Χάπι. Αφήνουν έναν μπερδεμένο και αναστατωμένο Γουίλι στην τουαλέτα του εστιατορίου. Όταν επιστρέφουν σπίτι, η μητέρα τους θυμωμένη, αντιπαρατίθεται μαζί τους επειδή εγκατέλειψαν τον πατέρα τους, ενώ εκείνος μιλάει στον εαυτό του έξω. Ο Μπιφ σε αυτόν σε μία προσπάθεια να συμφιλιωθεί μαζί του. Η συζήτηση γρήγορα κλιμακώνεται σε μια ακόμα διαμάχη, στην οποία ο Μπιφ προσπαθεί να μεταφέρει στον πατέρα του ότι δεν προορίζεται για τίποτα σπουδαίο. ότι είναι απλά συνηθισμένος, επιμένοντας ότι έτσι είναι και οι δύο. Η κόντρα κορυφώνεται με τον Μπιφ να αγκαλιάζει τον Γουίλι, κλαίγοντας καθώς προσπαθεί να πείσει τον πατέρα του να αφήσει τα εξωπραγματικά όνειρα που κουβαλά ακόμα για αυτόν. Αντίθετα, θέλει να τον αποδεχτεί επιτέλους όπως πραγματικά είναι. Λέει επίσης στον πατέρα του ότι τον αγαπάει.

Αντί να ακούσει τι λέει πραγματικά ο Μπιφ, ο Γουίλι καταλαβαίνει ότι ο γιος του τον έχει συγχωρέσει και πιστεύει θα ακολουθήσει τώρα μια καριέρα ως επιχειρηματίας. Ο Γουίλι - ενθαρρυμένος από τον Μπεν, με τον οποίο αλληλεπιδρά σε μια από τις αναδρομές του - αυτοκτονεί τρακάροντας σκόπιμα το αυτοκίνητό του, έτσι ώστε ο Μπιφ να μπορεί να χρησιμοποιήσει τα χρήματα της ασφάλειας ζωής για να ανοίξει μια δικιά του επιχείρηση. Όμως, στην κηδεία, ο Μπιφ συνεχίζει να διατηρεί την πεποίθησή του, ότι δεν θέλει να γίνει επιχειρηματίας. Από την άλλη πλευρά, ο Χάπι επιλέγει να ακολουθήσει τα βήματα του πατέρα του.

 Διανομή ρόλων 

 Ντάστιν Χόφμαν ως Γουίλιαμ «Γουίλι» Λόμαν
 Τζον Μάλκοβιτς ως Μπιφ Λόμαν
 Κέιτ Ρέιντ ως Λίντα Λόμαν
 Στέφεν Λανγκ ως Χάρολντ «Χάπι» Λόμαν
 Τσαρλς Ντέρνινγκ ως Τσάρλεϊ
 Ντέιβιντ Σ. Τσάντλερ ως Μπέρναρντ
 Λούις Ζόριχ ως Μπεν Λόμαν
 Κάθριν Ρόσετερ: γυναίκα από την Βοστόνη
 Γιον Πολίτο ως Χάουαρντ Βάγκνερ
 Αν ΜακΊντος ως Τζένι
 Τομ Σινιορέλι ως Στάνλεϊ
 Λίντα Κοζλόφσκι ως κυρία Φόρσαϊθ
 Κάρεν Νιντλ ως Λέτα
 Μάικλ Κουίνλαν ως σερβιτόρος

 Υποδοχή 
Στον ιστότοπο συγκέντρωσης κριτικών Rotten Tomatoes, το 100% των 8 κριτικών είναι θετικές, οι οποίες έχουν μέσο όρο βαθμολογίας 8,4 στα 10. 

 Βραβεία και υποψηφιότητες 
ΧρονιάΒραβείοΚατηγορίαΥποψήφιος/οιΑποτέλεσμαΑναφ.Χρυσές ΣφαίρεςΚαλύτερη Μίνι Σειρά ή Ταινία που Φτιάχτηκε για την Τηλεόραση Καλύτερος Ηθοποιός σε Μίνι Σειρά ή Ταινία που Φτιάχτηκε για την ΤηλεόρασηΝτάστιν Χόφμαν Καλύτερος Β’ Ρόλος σε Σειρά, Μίνι Σειρά ή Ταινία που Φτιάχτηκε για την ΤηλεόρασηΤζον Μάλκοβιτς Καλύτερος Β’ Γυναικείος Ρόλος σε Σειρά, Μίνι Σειρά ή Ταινία που Φτιάχτηκε για την ΤηλεόρασηΚέιτ Ρέιντ Βραβείο Έμμυ Ζώνης Υψηλής ΤηλεθέασηςΚαταπληκτικό Δραματικό/Κωμικό ΣπέσιαλΆρθουρ Μίλερ, Ντάστιν Χόφμαν και Ρόμπερτ Φ. Κόουλσμπερι Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Μίνι Σειρά ή Σειρά Ανθολογίας ή ΤηλεταινίαΝτάστιν Χόφμαν Καταπληκτικός Β’ Ρόλος σε μία Μίνι Σειρά ή ΣπέσιαλΤσαρλς Ντέρνινγκ Τζον Μάλκοβιτς Καταπληκτική Σκηνοθεσία σε μία Μίνι Σειρά ή ΣπέσιαλΦόλκερ Σλέντορφ Καταπληκτικό Καλλιτεχνική Διεύθυνση για μία Μίνι Σειρά ή ΣπέσιαλΤόνι Γουόλτον, Τζον Κασάρντα και Ρόμπερτ Τζ. Φράνκο Καταπληκτικός Σχεδιασμός Κουστουμιών για μία Μίνι Σειρά ή ΣπέσιαλΡουθ Μόρλεϊ Καταπληκτικό Μοντάζ για μία Μίνι Σειρά ή Σπέσιαλ – Παραγωγή Μίας ΚάμεραςΝτέιβιντ Ρέι Καταπληκτικό Επίτευγμα στην Μουσική Σύνθεση για μία Μίνι Σειρά ή Σπέσιαλ (Δράμα)Άλεξ Νορθ Καταπληκτική Μίξη Ήχου για μία Μίνι Σειρά ή ΣπέσιαλΤομ Φλέισχμαν Βραβεία Television Critics AssociationΠρόγραμμα της Χρονιάς   Καταπληκτικό Επίτευγμα σε Δράμα 

 Home media 
Η ταινία κυκλοφόρησε σε DVD στις 28 Ιανουαρίου 2003, από την Image Entertainment. Μια έκδοση Blu-ray από την Shout! Factory κυκλοφόρησε στις 15 Νοεμβρίου 2016.

 Σημειώσεις 

 Παραπομπές 

 Εξωτερικοί σύνδεσμοι 




Κατηγορία:Ταινίες γυρισμένες στη Νέα Υόρκη
Κατηγορία:Ταινίες του 1985